JUMAL KÕNELEB
Tere jälle!
Kas tead, et meie Jumal on võimas?
Jumal ei anna kunagi alla.
Ta on loov, vägev, tahab teha uut.
Ta soovib, et me liiguks koos Temaga elus edasi.
Olgu olukord milline tahes,
siis Jumala mõtted on meie osas alati head.
Kas kuulsid?
Jumala mõtted on sinu ja minu kohta üksnes head.
Olgu su minevik milline tahes, siis Jumal suudab viia meid edasi.
Piiblis on tore julgustus Jeremija 29:11.
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted.."
Jumala mõtted on meie suhtes alati head.
See kirjakoht jätkub nii: "et anda teile tulevikku ja lootust.."
Olgu su olukord või minevik milline tahes,
oli eelmine aasta milline iganes, praegune on uute võimaluste aasta!
Jumal on vägev tegema sinu ja minu eludes uut.
Ta tahab, et jätame mineviku, tõuseme kõrgemale
pettumustest ja konfliktidest, usaldame jälle Jumalat
ning läheme edasi, sest Jumal loob sinu ja minu elus kogu aeg uut.
Usun, et igaüks tahab sellest edasiminekul kinni haarata.
Täna räägime sellega haakuval ja meid mitmeti puudutanud teemal.
See on kesksel kohal meie teekonnal koos Jumalaga.
Edasiminekus on vaja ustavust.
Jumal tahab rääkida truudusest.
See on ju väga hea teema?
See on imeline, et Issandaga koos elades läheme edasi.
Elu läheb edasi.
Oleme aastaid elanud Temaga koos,
järginud Teda, püüdnud käia samm sammu haaval Temaga.
Elu lähebki ülesmäge, asjad sujuvad kergemini,
muutume kindlamaks ning oleme rahulikumad.
Meie abielu on rahulikum.
Suhe lastega on rahulikum.
Töö koolis ja lasteaias on edenenud palju.
Imelisi asju on toimunud.
Rahaasjad on edenenud, tervis on parem.
Tundub, et 45-aastasena tunnen end nooremana kui varem.
Kohe eriti särtsakana.
Tunnen end hästi.
Oleme hakanud taas kurameerima. - Lapsed on juba pesast lahkunud.
Lapsed on kodust lahkunud ja meie jaoks algab uus ajajärk.
Imeline!
Täna hakkame rääkima millestki, mis lõikab pisut taas südamesse.
Heebrealastele 4:12 öeldakse:
"Sest Jumala sõna on elav ja tõhus ja vahedam
kui ükski kaheterane mõõk ning tungib läbi,
kuni ta eraldab hinge ja vaimu, liigesed ja üdi,
ning on südame meelsuse ja kaalutluste hindaja."
Jumala Sõna üks ülesanne on lõigata sügaval südamepõhjas.
Vahel ei tahaks neid sõnu kuuldagi.
"Issand, ma ei taha! Jäta mind rahule!
Las ma laisklen siin, lösutan teleri ees ja vaatan seebikaid!
Ma ei taha areneda ja edasi minna!"
Ta ei lase meil nii vedeleda.
Ta tõukab meid tagant ja viib edasi ning vahel see teeb haiget.
See on meile kasuks.
Niimoodi me õpime midagi uut.
Ustavus on põhialus kogu Jumalaga käimisel.
Ainus, mida peab mõistma.
Pean olema iga päev ustav
ja tegema nii hästi kui oskan seda, mida täna tunnen õige olevat.
Sel moel lähemegi edasi.
Pole vaja mingit suurt ilmutust.
Issanda plaan ei pea tulema minu ellu suure plahvatusena.
Põmaki ja kutsumus terendab ning rahastus Hiinasse minekuks.
Ühe korraga kogu jõud ja vajalik.
Muudkui lähen Hiinasse.
Nii need asjad ei käi.
See käib väikeste sammude kaupa.
Muudkui praktiseerin armastust ja andeksandmist,
kui jälle tülitsen kellegiga, siis praktiseerin taas armastust,
lähen tööle, korraldan seal asju, koristan ja pesen tualette
ja üks päev korraga teen tavalisi argipäevaseid asju.
Nii see arenemine toimub.
Kas sinul direktorina on muu mõjuv meetod?
Kas piibliaineline lotovõit?
Täispakett, mis sisaldab kõike.
Nagu kristlaseks olemise kiirtoit.
Nagu "võtmed-kätte" majaost.
Mina väärtustan seda väga palju, kui Jumal tegeleb valupunktidega.
Tema ei tee seda meie materdamiseks ega sõrme viibutamiseks meie kohal.
Ta haarab kinni asjadest,
mis on meile takistuseks ega lase meil edasi minna.
Me saame õppida.
Hiljuti rääkisime kibestumisest.
See võib täielikult elu rikkuda.
Keegi just ütles hästi: "Kui kibestume ja ei andesta,
siis proovime kedagi mürgitada ise talle antavat mürki juues."
Kibestumine rikub meie enda elu.
Väga efektiivselt.
Kui need asjad tulevad pinnale, siis pole sugugi tore tunne.
Märkad, et südames on miski, mis ei peaks seal olema.
Jumal näitab seda, et me saaksime sellest vabaks.
Tõde teeb alati vabaks.
Ka meie hindame ustavust.
Usun, et iga inimene hindab seda.
Tööandjatena hindame ustavust.
Kui näeme, et inimene teeb oma osa nii hästi, kui oskab,
ja teeb seda ustavalt isegi siis, kui see pole eriti tore töö.
Pole eriti tore tualette koristada ja alustuseks teisi teenindada.
Keegi isegi ei pruugi sinu panust märgata.
Jumal hindab ustavust.
Psalm 101:6 ütleb Issand nii:
"Mu silmad otsivad ustavaid maa peal, et nad elaksid mu juures.
Kes käib laitmatut teed, see peab olema minu teenija."
Jeremija 5:1: "Käige läbi Jeruusalemma tänavad,
vaadake ometi ja pange tähele, ja otsige ta turgudelt,
kas leiate kedagi, kes teeb õigust, kes nõuab tõde -
siis ma annan linnale andeks."
Jumal oli valmis kogu linnale andestama,
kui Ta leiaks kasvõi ühe ustava inimese.
Eelnev salm näitab, et Issand tõesti otsib ustavust.
Tuleb tunnistada, et ustavus
ei alanud minu elus TV7 saate "Jumal kõneleb" filmimisega.
See algas, nagu Joy ütles, päris pisikestest asjadest.
Me olime alguses lastetöös abiks.
Tegime seda nii hästi kui oskasime.
Teenisime seal.
See oli esimene koht, kus vajati.
Meid ei käidud eraldi palumas.
Lihtsalt hakkasime midagi tegema.
4. Moosese 12:7:
"Nõnda aga ei ole mu sulase Moosesega:
tema on ustav kogu mu kojas."
Jumal kuulutab Moosese kohta,
keda peetakse suureks jumalameheks, tõstes esile just ustavust.
Jumal tõesti hindab seda omadust.
Kui vaadata sõnastikust, mida sõna "ustav" tähendab,
siis on kirjas: "püsiv, pidev, pikaajaline, kõikumatu, kindel,
usaldusväärne, järeleproovitud."
Järeleproovimist küll ei tahaks!
Veel "vastupidav katsumuses".
Sellised sõnad tahaks kustutada.
Need ei meeldi kohe üldse.
Järeleproovitud, vastupidav, pikaajaline, püsiv.
Need on imelised asjad, kui need arenevad su elus.
Need toovad enesega kaasa rahu.
Kes ei tahaks olla kannatlik, kindel, usaldusväärne?
Kes ei tahaks ise selline olla või suhelda selliste inimestega?
Me kõik tahaks olla abikaasana pikameelsed, kannatlikud ja kindlad.
Sina oled saanud seda harjutada!
Oled küll, ära aja tagasi.
Paulus väärtustas ustavust, rääkides kirjades kaastöölistest.
Kirjas efeslastele 6:21 räägib ta Tühhikosest
ja ütleb, et ta on "armas vend ja ustav abiline Issandas.."
Kirjas koloslastele 1:7 räägib ta Epafrasest,
keda ta nimetab ustavaks Kristuse teenriks.
Kui loed Piiblit, näed, et Paulusel oli nii ustavaid kaastöölisi,
kui ka selliseid, kes ta hülgasid.
Alati pole kerge teisi teenida ja olla ustav.
Kui on ustavaid töötegijaid, siis on päris hea tunne.
Meie kool alustas tühja koha pealt
ja meil on senini töötegijaid, kes on teist aastakümmet tööl.
Seda panust ei saa rahaga mõõta.
Me väärtustame seda väga.
Kõikide raskuste, kitsaste olude
ning väikese palga juures on nad ikkagi jäänud ustavaks.
Seda omadust tahab Jumal meie kõigi sees kasvatada.
Pean ütlema, et seda on ka proovile pandud.
Ka meie eludes.
Kas ustav olemine on ahistav ja tekitab sunnitud sõnakuulmist?
Kas see on üks pidev rügamine ja millegi ebamugava tegemine?
Kas pean end halvasti tundma, oma vajadusi ignoreerima
ning kannatama välja asju, mis teevad mulle halba?
Kas selline on ustavus?
Loomulikult mitte!
Ustavus lähtub Jumalast. - Aamen.
Ustavus tuleb sellest, et Tema on ustav.
Tema püsib igavesti.
Tema on pikaajaline, pikameelne,
kõikumatu, kindel, usaldusväärne, läbikatsutud ja vastupidav.
Kas Teda saab üldse läbi katsuda?
Jeesusest igatahes öeldakse,
et Tema oli kuulekas surmani, pealegi ristisurmani. (Filipi 2:8)
Tema elab nüüd meie sees.
Nii on ka see omadus meisse tulnud.
Jõud, mis aitab vastu pidada. - See on ka üks Vaimu viljadest.
Galaatia 5:22: "Aga Vaimu vili on armastus, rõõm, rahu, pikk meel,
lahkus, headus, ustavus, tasadus, enesevalitsus.."
See on miski, mis elab meis, võib edasi areneda ja kasvada.
Nagu lihas, mis asub mu vaimus.
Kui ma seda ei treeni, jääb see väikeseks ja nõrgaks.
Kui ma tõstan "ustavushantleid", siis see saab muudkui tugevamaks.
Jumal tõesti on ustav.
Joy mainis Jeesuse kohta,
et tema oli kuulekas, st. ustav kuni ristisurmani.
Ta jättis meile eeskuju, mis ületab kõik meie võimed.
Kui mõtlen meie koolile ja kuidas oleme Issandat aastaid teeninud..
Oleme üle kahekümne aasta Jeesust järginud,
kuid me ei saa öelda muud, kui et Tema on tõesti ustav.
Mõnikord näib olukord selline,
et Jumal nagu ei vasta ega aita, näib, et pole mingit pääsu.
Tundub nagu Punane meri tuleb ette ja vaenlane hingab kuklasse.
Ometi nende aastate järel
ma ei saa ütelda muud, kui et Tema on olnud ustav.
Tema annab meile jõudu olla ustav.
Nagu Joy ütles, Tema on ustavuse allikas.
Ustavus on Tema omadus, mis võib kasvada meie sees,
kui me ei anna alla ning peame meeles,
tulla Tema juurde siis, kui meie oma jõud otsa saab.
Saame tulla Tema juurde siis, kui me enam ei jaksa.
Jeesus ütleb: "Tulge minu juurde kõik,
kes olete vaevatud ja koormatud, ja mina annan teile hingamise!
Võtke enda peale minu ike.."
See on kerge.
Jumal ei nõua meilt ustavust ega pane meile lisa ikkeid.
Jeesus kutsub meid enese juurde,
et Tema võiks aidata, julgustada ja viia meid edasi.
Me võime Teda alati vajada.
Mille osas peaksime olema ustavad?
Vaatame mõnda teemat,
mille osas peaks Jumala Sõna põhjal olema ustav.
Inimsuhted meenuvad esimesena.
Kas see on kõige keerulisem?
Tänapäeva ühiskonnas on küll.
Kui mõtelda, kui suur on Soomes abielulahutuste protsent,
siis tundub, et truudus ja ustavus on keeruline just inimsuhetes.
Paljudel on raske uskuda seda, et teine osapool on ustav.
Jumala Sõna ütleb väga selgesti
Pauluse esimeses kirjas Timoteosele 5:8:
"Kui aga keegi omaste ja kõige lähedasemate eest ei hoolitse,
siis see on salanud ära usu ja on halvem kui uskmatu."
See oli nüüd küll otse öeldud! - See on päris kainestav.
Jumala Sõna ütleb, et esimene valdkond,
milles peame olema ustavad on meie lähimad inimsuhted.
Sugulased. - Abikaasad, lapsed, lähedased.
Sugulased samuti. - Nemad ka.
See ei tundu alati nii tore.
Eriti kui mõni sugulane on päris ebameeldiv.
Kas sul on palju selliseid? - Ei.
Kui aga mõni sugulane ütleb pahasti või solvab.
Mida me siis teeme,
kui meil on sugulasi, kellega on raske koos viibida?
Oletame, et suhtlemine teeb liiga palju haiget.
Kui Jeesus elab meie sees, siis see tähendab,
et meil on tohutu seesmine jõud vaenlaste armastamiseks.
Meie sees on jõud armastada ennastsalgavalt.
Issand armastab meie sugulasi, olgu nad siis millised tahes.
See armastus toimib meis kogu aeg.
Sugulastega suhtlemises on nii,
et keegi peab olema esimene sõbralikuma suhtlemise algataja.
Kui oleme harjunud suhtlema nii, et ütleme asju üksteisele näkku
solvaval viisil ning haavame teineteist oma sõnadega,
siis võib üks osapool alustada teistsugust suhtlusstiili.
Üks võib lõpetada haavamise ja teiste solvamise.
Üks võib lõpetada kibestumise.
See avaldab samuti mõju, kui hakkame teisel viisil
selle peale sõbralikult armastama ütlema sõbralikke asju,
hakkame rääkima viisakamalt, ütlema midagi julgustavat.
"Sind on tore näha!"
Isegi, kui ei saa temaga midagi sügavalt arutada,
sest see tekitaks kohe tülisid.
Siiski võid alati ütelda, et teda on tore kohata.
"Rõõm sind näha!"
Kusagilt tuleb koostööd alustada.
Psühholoogina olen seda märganud lastekaitseametiga koostööd tehes.
Vahel tuleb sedagi ette.
Lastekaitsetöös on tegemist väga raskete peresuhetega.
Koostöö lastekaitseametiga pole selline nagu ajalehest paistab.
Pole nii, et mingi kuri tädi tuleb ja ähvardab lapsed ära võtta.
Need töötajad pole mingid kollid.
Ajaleheveergudele jõuavad vaid üksikud erandlikud juhtumid.
Ometi tehakse Soomes selles vallas igapäevaselt tööd.
Lastekaitse on koostöö.
Koos arutatakse rasketel teemadel,
räägitakse, julgustatakse, toetatakse vanemate tegevust.
Lastekaitsetöötajad püüavad igal viisil aidata ja olla toeks.
Alustatakse justkui uut viisi suhtlemiseks.
Räägitakse ka rasketel teemadel, aga asjalikult ja viisakalt.
Ühine ülesehitamine.
See on väga mõjukas ja tore peresid toetav töö.
Keegi peab muutust alustama.
Rääkisid sugulastest väga hästi.
Kindlasti on palju suguvõsatülisid,
mille lõpetamiseks peab keegi astuma esimese sammu.
Jumal ütleb tõesti,
et peaksime olema ustavad meie lähimates peresuhetes.
Siingi saab igaüks midagi muuta.
Kui rääkida ustavusest, mõtleme, et ustav tuleb olla Jumala kutsele.
Mõtleme, et see käib misjonitöö või millegi sellise suure kohta.
Esmane kutsumus on siiski hoolitseda oma lähedaste eest.
Kui oled abielus, siis abikaasa on sinu elus tähtsaim inimene.
Prioriteedid peavad olema paigas!
Esimesel kohal pole suur kutsumus vaid isana on sul juba kutsumus.
Kui oled abielumees, siis on sul juba see kutsumus.
Seda näeme ka sellest,
et Jeesus hoolitses ristil surres esmalt oma ema eest.
Ta ütles jüngrile: "Johannes, hoolitse mu ema eest!"
Kui meil on lapsed, siis nende suhtes on tähtis olla ustav.
Lapsevanemaks olemine on tähtsam kui suur Jumala riigi töö.
Meenub, et me koguduse pastor õpetas asetama prioriteedid paika.
Esikohal on isiklik suhe Jumalaga.
Esmalt mu suhe Jumalaga,
teiseks abielu, kolmandaks lapsed ja perekond.
Neljandal kohal on töö.
Alles siis tuleb kogudus, kui ma õieti mäletan.
See polnud nüüd küll Piiblist, aga need on pastori targad sõnad.
Päris hästi öeldud.
Piibel ütleb, et kui me ei ole ustavad suhetes,
siis oleme hullemad kui uskmatud.
Ma tean, et ka usklikel on haavu.
Esineb mitmeid abielulahutusi, katkisi inimsuhteid,
koguduste vahel on konflikte ja paljut, mida ei peaks olema.
Need asjad on meile ja maailmale halvaks tunnistuseks.
Selleski valdkonnas tahab Jumal tervendada.
Jumal tahab aidata sinul ja minul edasi minna.
Võime alati võtta uusi samme ustavuse teel.
Siis viib Jumal meid edasi.
Nüüd me palvetame.
Tänu Taevaisa, et Sina oled ustav.
Tänu, Issand, et oled kõikumatu, püsiv ja igavesti sama.
Tänu, Isa, et saatsid oma ainusündinud Poja, Jeesuse!
Tänu, Jeesus, et Sa olid ustav ristisurmani!
Tänu, Issand, et Sina ei muutu!
Me palume täna, et Sa julgustad igaühte,
kellel on haavu sel alal, igaühte, kes pole ise olnud ustav!
Tänu, Issand, et Sina ikkagi oled ustav,
isegi, kui meie alati pole!
Issand tõsta igaüht üles!
Tänu, Issand, et Sina annad tulevikku ja lootust igaühele,
jõudu korraldada lihtsaid asju, argipäevaseid inimsuhteid,
ning argipäevaseid ülesandeid.
Tänu, Issand, et annad selleks jõu,
et igaüks meist võib olla ustav selles, mida Sina oled andnud!
Tänu, et Sa ei anna liiga palju
ja annad kandmiseks ka jõu, et olla kohusetundlik ja ustav!
Tänu, Sulle, Jeesus! Aamen.
Tahame taas tänada tagasiside eest!
Mind liigutab, et mitmed on kirjutanud,
et nad on saanud abi argipäevasjade korraldamiseks.
Jumal tahab meid argipäeva asjades aidata.
Nii edasiminemiseks, millest täna rääkisime,
kui ka muudes asjades.
Meile võib saata palvesoove.
Me tahame igal moel aidata!
Kui sina omalt poolt soovid aidata meil arendada ja jätkata
selle saate tegemist, võid helistada annetustelefonile.
TV7 annetustelefoninumber on 9001777 (kõne Eestis 7 eurot)
Võid ka kasutada kontonumbreid, mida näed peagi ekraanil.
Ole õnnistatud ja tea, et Jumal viib sind edasi!
Päris kindlasti! Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin